Bandera d'Etiopía - Uiquipedia

# Bandera d'Etiopía

### De Uiquipedia

Bandera oficial d'Etopía
Imaxen:Oldflag.gif
Bandera del Imperiu d'Etiopía na qu'apaez la figura del "Lleón de Yudá"
Bandera d'Etiopía (1975-1987 y 1991-1996)

La versión d'anguañu de la bandera d'Etiopía adoptóse'l 6 de febreru de 1996. Ta compuesta por tres franxes horizontales d'igual tamañu: La franxa d'arriba ye de color verde, la central ye mariella y la d'abaxu roxa. Na parte central, ocupando la franxa central y parte de les esteriores, figura l'escudu d'Etiopía, formáu por un círculu azul con una estrella mariella de cincu puntes.

El significáu de los colores de la bandera varió a lo llargo'l tiempu, anguañu'l color verde representa la fertilidá del país, el mariellu simboliza la llibertá relixosa y el color roxu evoca a quienes morrieron defendiendo la integridá nacional.

Los colores panafricanos -roxu, verde, mariellu- tienen la so bas na bandera etíope, una de les más antigües del continente africanu. L'esquema tricolor de la bandera ye perantiguu, anterior a la creición estandarte del Imperiu d'Abisinia. Los tres colores tamién componíen la bandera creyada en 1897, un añu dempués de la Batalla d'Adowa, na que los etíopes se defendieron del espansionismu colonial italianu.

Demientres la esistencia de la monarquía etíope apaecía representáu na bandera un lleón coronáu, conocíu como'l “Lleón de Yudá” que portaba un estandarte con una cruz incorporada nel estremu del mástil, símbolu de la venceya del país cola Ilesia ortodoxa etíope.

Cola desapaición de la monarquía etíope en 1975, la bandera nacional cuntó colos mesmos elementos pero'l Lleón de Yudá foi retiráu y nun s'incorporó nengún escudu o emblema nueu. Esta bandera s'usó fasta 1987 y, darréu, dende 1991 fasta 1996.

Ente 1987 y 1996 nel centru de la bandera figuró l'escudu de la República Popular d'Etiopía, domináu por una estrella mariella de cincu puntes asitiada na so parte superior y arodiáu por una corona o guirnalda vexetal.

Retrieved from "http://ast.wikipedia.org../../../b/a/n/Bandera_d%27Etiop%C3%ADa_ca9d.html"

Categoríes: Banderes | Etiopía

##### Views

- Artículu
- Discusión
- Revisión actual

##### Buscar

##### Otres llingües

- አማርኛ
- Bosanski
- Català
- Česky
- Deutsch
- Ελληνικά
- English
- Español
- Eesti
- Suomi
- Français
- עברית
- Magyar
- Bahasa Indonesia
- Italiano
- 日本語
- 한국어
- Lietuvių
- Nederlands
- ‪Norsk (bokmål)‬
- Polski
- Português
- Русский
- Slovenščina
- Svenska
- Kiswahili